CELEX: 22018D0445
Language: sk
Date: 2016-09-23 00:00:00
Title: Rozhodnutie Spoločného výboru EHP č. 187/2016 z 23. septembra 2016, ktorým sa mení príloha II (Technické predpisy, normy, skúšky a certifikácia) k Dohode o EHP [2018/445]

22.3.2018   
               
               
                  SK
               
               
                  Úradný vestník Európskej únie
               
               
                  L 80/32
               
            ROZHODNUTIE SPOLOČNÉHO VÝBORU EHP
      č. 187/2016
      z 23. septembra 2016,
      ktorým sa mení príloha II (Technické predpisy, normy, skúšky a certifikácia) k Dohode o EHP [2018/445]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Európskeho Parlamentu a Rady 2014/28/EÚ z 26. februára 2014 o harmonizácii právnych predpisov členských štátov týkajúcich sa sprístupňovania výbušnín na civilné použitie na trhu a ich kontroly (prepracované znenie) (1) sa má začleniť do Dohody o EHP.
               
            
                  (2)
               
               
                  Smernicou 2014/28/EÚ sa zrušujú smernice Komisie 93/15/EHS (2) a 2004/57/ES (3) začlenené do dohody o EHP, a preto je potrebné odkaz na ne v rámci Dohody o EHP vypustiť.
               
            
                  (3)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola XXIX prílohy II k Dohode o EHP sa mení takto:
      
                  1.
               
               
                  Znenie bodu 1 (smernica Rady 93/15/EHS) sa nahrádza takto:
                  „32014 L 0028: smernica Európskeho Parlamentu a Rady 2014/28/EÚ z 26. februára 2014 o harmonizácii právnych predpisov členských štátov týkajúcich sa sprístupňovania výbušnín na civilné použitie na trhu a ich kontroly (prepracované znenie) (Ú. v. EÚ L 96, 29.3.2014, s. 1).“
               
            
                  2.
               
               
                  Znenie bodu 3 (smernica Komisie 2004/57/ES) sa vypúšťa.
               
            Článok 2
      Znenie smernice 2014/28/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 24. septembra 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 23. septembra 2016
         
            
               Za Spoločný výbor EHP
            
            
               predsedníčka
            
            Bergdís ELLERTSDÓTTIR
         
      
      
         (1)  Ú. v. EÚ L 96, 29.3.2014, s. 1.
      
         (2)  Ú. v. ES L 121, 15.5.1993, s. 20.
      
         (3)  Ú. v. EÚ L 127, 29.4.2004, s. 73.
      
         (*1)  Ústavné požiadavky neboli oznámené.